

**SREDNJA ŠKOLA ČAKOVEC**

**JAKOVA GOTOVCA 2**

# 40000 ČAKOVEC

Klasa:602-06/24-01/3

Urbroj:2109-64-24-01

Na temelju čl.  35., st. 1. i st. 2  Pravilnika o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 129/08, NN 52/10) i čl. 41. Statuta Srednje škole Čakovec, Školski odbor Srednje škole Čakovec donosi

**O D L U K U**

**O UPISU POLAZNIKA U PROGRAME KVALIFIKACIJE, PREKVALIFIKACIJE, OSPOSOBLJAVANJA, MIKROKVALIFIKACIJA I DJELOMIČNIH KVALIFIKACIJA U ŠKOLSKOJ GODINI 2024./2025.**

**OPĆE ODREDBE**

**I.**

Ovom odlukom utvrđuje se postupak i način upisa polaznika, rokovi upisa te ostali uvjeti i postupci za upis polaznika u programe obrazovanja odraslih za školsku godinu 2024./2025. koje provodi Srednja škola Čakovec.

**II.**

U školskoj godini 2024./2025. izvršit će se upisi u programe obrazovanja odraslih koje je verificiralo Ministarstvo znanosti, obrazovanja i mladih (prekvalifikacija, stjecanje srednje stručne spreme, doškolovanje, programi osposobljavanja, mikrokvalifikacije i djelomične kvalifikacije).

Trajanje svakog pojedinog programa obrazovanja i osposobljavanja utvrđeno je pojedinačnim nastavnim planom i programom.

**III.**

Polaznici se prijavljuju i upisuju u programe prekvalifikacije i osposobljavanja u školskoj godini 2024./2025. osobnim putem, poštom, putem e-maila ili telefona, a na temelju natječaja za upis koji raspisuje i objavljuje Srednja škola Čakovec

**IV.**

U programe kvalifikacije, prekvalifikacije i osposobljavanja u školskoj godini 2024./2025. planiraju se upisi u sljedeće razredne odjele:

* Program prekvalifikacije za zanimanje fizioterapeutski tehničar/tehničarka
* Program osposobljavanja za poslove dadilje

**V.**

U programe mikrokvalifikacija i djelomičnih kvalifikacija u školskoj godini 2024./2025. planiraju se upisi u sljedeće grupe:

* internetski marketing i brendiranje
* mobilno programiranje
* objektno orijentirano programiranje
* klijentski operacijski sustavi
* digitalna kartografija
* klasične ručne masažne tehnike
* pomoćnik u nastavi

**V.**

Obavijest o početku nastave za pojedine programe bit će stavljena na mrežnu stranicu Srednje škole Čakovec.

**UPISNI ROKOVI**

**VI.**

Polaznici će se prijavljivati za upis u programe prekvalifikacije i osposobljavanja u školskoj godini 2024./2025. tijekom cijele školske godine.  Školski odbor će na temelju broja prijava odlučiti hoće li početi sa programom prekvalifikacija i osposobljavanja kao i o početku nastavne godine.

**UPIS POLAZNIKA**

**VII.**

(1) Natječaj za upis polaznika objavljuje se najkasnije do 20. prosinca 2024. za zimski rok na mrežnim stranicama i oglasnoj ploči Srednje škole Čakovec.

(2) Natječaj za upis sadrži:

– popis programa obrazovanja,

– rokove za upis polaznika u programe obrazovanja,

– popis dokumentacije koja je uvjet upisa,

– druge kriterije i uvjete upisa koji se utvrđuju u skladu s ovom odlukom.

**TROŠKOVI OBRAZOVANJA**

**VIII.**

(1) Odluku o troškovima obrazovanja donosi Školski odbor na prijedlog ravnatelja.

(2) Srednja škola Čakovec može potpuno ili djelomično osloboditi polaznika obveze plaćanja troškova obrazovanja o čemu odluku donosi Školski odbor na prijedlog ravnatelja.

U Čakovcu, 15. listopada 2024.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željko Mraz